Billy Mills

William «Billy» Mills (født 30. juni 1938 i Pine Ridge, Sør-Dakota) er en tidligere amerikansk friidrettsutøver. Han var av indiansk avstamming, og den første urinnvåner fra USA som tok OL-gull noensinne (Jim Thorpe var "bare" halvt indianer).

Foran finalen på 10 000 meter under OL 1964 ventet man en duell mellom australieren Ron Clarke, den regjerende verdensrekordinnehaveren, og Pjotr Bolotnikov fra Sovjetunionen. Mills var praktisk talt ukjent, med en bestetid som var omtrent et minutt langsommere enn Clarkes. 

Clarke åpnet i høy tempo, og to runder før mål var det bare to løpere som hadde greid å holde følge med Clarke, tunisieren Mohammed Gammoudi og Billy Mills. Mills passerte begge konkurrentene på siste langside og vant løpet med tiden 28.24,4, nesten 50 sekunder raskere enn sin tidligere bestenotering. Dermed sørget han for lekenes størst sensasjon.

Mills' liv ble i 1984 filmatisert i Running Brave, med Robby Benson i hovedrollen.
 OL-medaljer 
 1964  Tokyo - 16px|Gull Gull i friidrett, 10000 meter  USA

 Referanser 

 Eksterne lenker 


Kategori:Langdistanseløpere fra USA
Kategori:Medaljevinnere under Sommer-OL 1964
Kategori:Deltakere for USA under Sommer-OL 1964
Kategori:Friidrettsutøvere under Sommer-OL 1964
Kategori:Olympiske mestere for USA
Kategori:Personer fra Oglala Lakota County i Sør-Dakota
Kategori:Fødsler i 1938